# name
Cinc segles: llibres d'Economia d'autors catalans. (2018)

# metadata.dc.description[].value
Material elaborat pel CRAI Biblioteca d'Economia i Empresa

# metadata.dc.description.abstract[].value
El CRAI Biblioteca d'Economia i Empresa, juntament amb el Dr. Francesc Roca i Rosell, inaugura l'exposició Cinc segles: llibres d'Economia d'autors catalans, amb una mostra bibliogràfica d'autors catalans i les seves obres més rellevants:

Del S. XV al S. XIX al vestíbul de la facultat
De 1900 a 1960, al CRAI Biblioteca d'Economia i Empresa Recerca
amb documents propis i d'altres biblioteques, cedits temporalment pel CRAI Biblioteca Pavelló de la República i el CRAI Biblioteca de Filosofia, Geografia i Història, principalment.

Simultàniament s'ha elaborat una exposició virtual amb una descripció de cada llibre, així com la biografia de cada autor. També s'inclou una selecció dels 25 economistes catalans més rellevants i de les 25 obres cabdals d'economia d'autors catalans.

Les reflexions econòmiques des de finals del S. XV s'han traduït en la publicació de llibres des dels inicis de la impremta amb obres tan representatives com  Regiment de la cosa pública (1499) de Francesc Eiximenis, Llibre de Consolat de Mar (1483),  Llibre de secrets d’agricultura (1617) de Miquel Agustí, Suma de la art de la arismètica (1482) de Francesc Santcliment, De subventione pauperum (1526) de Joan-Lluís Vives. Ja al S. XX tenim Economia política regional (1907) de Pere Estasen, o Notas sobre actualidad económica (1957) de Fabià Estapé. A partir de la dècada de 1960 hi ha una gran proliferació d'autors i d'obres de temàtica econòmica que serien motiu d'una nova exposició.

# metadata.dc.rights[].value
cc-by (c) Universitat de Barcelona. CRAI, 2018

# metadata.dc.subject.other[].value
Universitat de Barcelona. CRAI Biblioteca d'Economia i Empresa

# metadata.dc.title[].value
Cinc segles: llibres d'Economia d'autors catalans. (2018)